ขออนุญาติถามคุณค่ะ รอบประจำเดือนห่าง ไม่เคยเท่ากันเลยสักเดือน 40วันบ้าง 50วันบ้าง ล่าสุด 59วัน ถือว่าผิดปกติมากไหมคะ ส่วนตัวอายุ31 สุง158 หนัก44 จะท้องยากไหมคะ กรณีแบบนี้ ควรดุแลตัวเองอย่างไรดี รบกวนคุณให้คำแนะนำด้วยนะคะ ขอบพระล่วงหน้าเปนอย่างสูุงค่ะ
สวัสดีค่ะ หากมีระยะห่างระหว่างรอบประจำเดือนที่มากกว่า 45 วันในหลายๆ รอบเดือน ก็จะถือว่ามีระยะห่างระหว่างรอบเดือนที่นานกว่าปกติ โดยอาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป2. มีภาวะไทรอยด์ฮอร์โมนผิดปกติ3. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ อย่างไรก็ตาม หากสูง 158 เซนติเมตร และหนัก 44 กิโลกรัม ก็ไม่ได้ถือว่ามีโรคอ้วนค่ะทั้งนี้ หากเกิดจากการผลิตฮอร์โมนของรังไข่ผิดปกติ ก็จะมีผลทำให้มีบุตรยากได้ ส่วนภาวะไทรอยด์ฮอรืโมนผิดปกติ หากรักษาจนหาย ก็ไม่ได้มีผลต่อการมีบุตรค่ะหากยังคงมีระยะห่างระหว่างรอบเดือนที่มากกว่า 45 วัน แนะนำควรไปพบสูติ-นรีแพทย์เพื่อตรวจหาสาเหตุค่ะ